CONSILIUL LOCAL AL MUNICIPIULUI


     S I G H I Ş O A R A






H O T Ă R Â R E A   NR. 32





      din 24 februarie 2011

privind asocierea Municipiului Sighişoara cu Asociaţia Turistică Sighişoara

  Consiliul Local al Municipiului Sighişoara;

  Având în vedere expunerea de motive a Primarului municipiului la propunerea de asociere a Municipiului Sighişoara cu Asociaţia Turistică Sighişoara;

Având în vedere adresa Asociaţiei Turistice Sighişoara prin care, în scopul promovării turismului, solicită asocierea cu Municipiul Sighişoara pentru organizarea şi funcţionarea în spaţiul situat în str. Octavian Goga, nr. 8, a Centrului de Informare Turistică;

Având în vedere Raportul de specialitate comun al Direcţiei Administrarea Patrimoniului şi Biroul Relaţii Publice prin care, se propune asocierea cu Asociaţia Turistică Sighişoara în vederea promovării turismului, organizării şi funcţionării în spaţiul situat în str. Octavian Goga, nr. 8 a Centrului de Informare Turistică;

Având în vedere că spaţiul situat în str. Octavian Goga, nr. 8 nu face obiectul Legii nr. 10/2001 republicată, cu modificările şi completările ulterioare şi al Legii nr. 247/2005;
        
Având în vedere prevederile Legii nr. 422/2001 privind  protejarea monumentelor istorice, republicată cu modificările şi completările ulterioare;


Având în vedere avizele favorabile ale tuturor comisiilor pe domenii de specialitate;

 În baza art. 36 (2) lit. „c” şi ,,e’’, (5) lit. „a” şi „b” şi (7) lit. ,,a’’, art . 45 (3) şi 115 (1) lit. ,,b’’ din Legea nr. 215/2001, Legea Administraţiei Publice Locale, republicată, cu modificările şi completările ulterioare;

                                            

H O T Ă R Ă Ş T E:
Art.1. Se aprobă asocierea în participaţiune a Municipiului Sighişoara cu Asociaţia Turistică Sighişoara  cu sediul social în str. Ilarie Chendi, nr. 20, în vederea promovării turismului, organizării şi funcţionării în spaţiul situat în str. Octavian Goga, nr. 8 a Centrului de Informare Turistică.
Durata asocierii va fi de 5 (cinci) ani, cu posibilităţi de prelungire.

Art.2. Condiţiile în care se va realiza asocierea, drepturile şi obligaţiile părţilor vor fi stabilite prin contractul de asociere în participaţiune, care va fi supus spre aprobare Consiliului local.

Art.3. Primăria municipiului şi Asociaţia Turistică Sighişoara se încredinţează cu ducerea la îndeplinire a prezentei.

 PRESEDINTE DE SEDINTA, 






Dumitru Prodan










Contrasemneaza:






             


Secretarul municipiului,










Gheorghe Humă

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia ad-rea patrimoniului ;

1 ex. Direcţia economică

10 ex.HG/FM

